Kamu bisa jelasin ke aku soal Januari 2008 dalam bahasa jawa?

31 Januari 2008-Penyanyi kondhang Amérikah Sarékat; Britney Spears mlebet griya sakit déning stress awrat.

23-Dinten Riyadi Galungan kanggé umat Hindhu Indonésia ing warsa 1929 Saka.

18-Pemain catur misuwur Bobby Fischer tilar donya ing Reykjavik, Èslan mawa yuswa 64 taun.

15-Kanggé nanggulangi Krisis Kedhelé Indonésia taun 2008, pamaréntah Indonésia, ngandhapaken béya pajeg impor kedhelé saking 10% dados 0%.

14-Jèndral Soeharto ugi dipunsowani Sultan Bolkiyah saking Brunei saha mantan PM Malaysia; Mahathir Muhammad.

13-Mantan Présidhèn Républik Indonésia, ingkang kawontenanipun taksih kritis, dipunsowani déning mantan Mahamantri Singapura Lee Kuan Yew saha bupati Karanganyar, Rini Iryani.

12 Januari 2008-Parté Kuomintang ing Taiwan, menangaken pemilihan parlemen.

11-Sir Edmund Hillary— priyayi kapindhah ingkang mènèk Mount Everest lan ingkang kapisan nyetir traktor nglintasi Antartika — séda. Hillary kaanggep salah satunggaling petualang paling ageng ing abad kaping 20.

10 Warsa énggal miturut pétungan Hijriyah saha Jawi Islam. Sapunika tanggal 1 Sura 1941 AJ utawi 1 Muharram 1429 AJ.

9 Dhalang kondhang Ki Hadi Sugito séda lan dipun-sarèkaken ing Kulon Praga.

3 Mantan présidhèn Républik Indonésia, Jendral Soeharto mlebet griya sakit.

1 Warsa énggal dipun-riyayakaken rélatif aman, nanging ing Kuta, Bali, wonten satpam kalih ingkang njagi diskotèk dipun-pejahi déning tiyang ingkang péngin mlebet gratis.

1 Nyarengi warsa énggal sapérangan wewengkon Jawa Tengah lan Jawa Wétan taksih kebanjiran.

1 Malta lan Siprus miwiti nganggo Euro mingka valuta utawa mata uang anyar ing rong nagara iki.